**Azərbaycan Avtomobil Yolları Dövlət Agentliyi (**o vaxtkı“Azəravtoyol” ASC**) tərəfindən**

**2016-cı il ərzində yerinə yetirilmiş işlər**

**2016-cı il ərzində** Azərbaycan Respublikasının Prezidenti tərəfindən təsdiq edilmiş "Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı"nın və “2014-2016-cı illərdə Bakı şəhərinin və onun qəsəbələrinin sosial-iqtisadi inkişafına dair Dövlət Proqramı”nın və imzalanmış **48** Sərəncamın icrası olaraq, **29 rayon və şəhər** ərazisində uzunluğu **880 km** (**2015-ci ildə 524.4** km) olan 21 **avtomobil** yolunun tikintisi və **2 körpünün** bərpası, Bakı şəhərində və onun qəsəbələrində isə prospekt və küçərləin, həmçinin **7 qəsəbələrarası** avtomobil yollarının tikintisi və yenidən qurulması işləri icra olunub:

* Respublika əhəmiyyətli - **323.5 km;**
* Yerli əhəmiyyətli - **463.6 km*;***
* Bakı şəhər yolları - **92.9 km (48 avtomobil yolu, prospekt və küçə)**

Hesabat ilində respublikamızın ümumi istifadədə olan avtomobil yollarında **14** yeni avtomobil körpüsü tikilib. 8-itəmir edilib. Bundan başqa Bakı-Şamaxı yolunun Cəngi qəsəbəsindən keçən hissəsində və M-2 (236 km) Gəncə avtomobil yolunda Qala Qapısı kompleksində Qala divarlarını birləşdirən yeraltı piyada keçidi olmaqla **2 piyada** keçidi, Bakı şəhərində isə **4** piyada keçidi tikilib, **1-i** isə təmir edilib.

2016-cı il ərzində Azərbaycan Respublikasının Prezidenti İlham Əliyev **21 dəfə avtomobil** yolu və yol qurğularının **açılış, təməlqoyma və tanışlıq** **mərasimlərində** iştirak edib, öz dəyərli tövsiyyə və tapşırıqlarını verib.

Prezidenti İlham Əliyev 2016-cı ilin aprel ayının 19-da “Azəravtoyol” ASC-nin yeni inzibati binasınının açılışını etmiş,

aprel ayının 29-da Bakı-Şamaxı-Yevlax avtomobil yolunun Muğanlı-Yevlax mənzilinin 115 kilometrlik hissəsinin,

may ayının 4-də paytaxt Bakının Nizami rayonundakı Mikayıl Əliyev, Çobanzadə, Naxçıvani və Mehdi Abbasov küçələrində aparılan yenidənqurma işləri ilə tanış olmuş, öz dəyərli məsləhət və göstərişlərini vermişdir,

iyul ayının 21-də Sabunçu rayonu ərazisində əsaslı şəkildə yenidən qurulan Maştağa-Bilgəh yolunun, həmçinin Nardaran qəsəbəsində Abşeron və Nəsrulla Əsgərov küçələrinin açılışında,

avqust ayının 4-də Bakının Yasamal rayonunun keçmiş “Sovetski” ərazisində yeni yol-nəqliyyat infrastrukturunun təməl qoyma mərasimində,

avqust ayının 10-da Qaraməryəm-İsmayıllı avtomobil yolunun, Qəbələ rayonunda Nohurqışlaq-Tüntül-Yengicə avtomobil yolunun,

sentyabr ayının 3-də Biləsuvar rayonun Əsgərabad-Muğan-Çaylı avtomobil yolunun, Ələt-Astara-İran İslam Respublikası dövlət sərhədi avtomobil yolunun bu rayonun ərazisindən keçən 23,4 kilometrlik hissəsinin, Salyanın Babazanan yaşayış massivini şəhərin mərkəzi ilə birləşdirən Kür çayı üzərində uzunluğu 201 metr, eni 14,5 metr olan yeni körpünün açılışında,

sentyabr ayının 8-də Qusar rayonunda Qusar-İmamqulukənd-Quxuroba avtomobil yolunun, Xaçmaz rayonunda Xudat-Yalama-Zuxuloba avtomobil yolunun,

21 sentyabrda Bakı-Ələt-Qazax-Gürcüstan dövlət sərhədi avtomobil yolunun Kürdəmir-Ucar-Yevlax hissəsinin açılışında,

19 oktyabrda Qazax rayonunun Qazax-Kosalar avtomobil yolunun açılışında,

12 noyabrda Füzuli rayonundakı 1-ci və 11-ci Qayıdış qəsəbələrini birləşdirən avtomobil yolunun, Beyləqan rayonun Birinci Şahsevən-Əhmədli-Dünyamalılar avtomobil yolunun açılışında,

dekabr ayının 8-də Suraxanı rayonunda Zığ-Əmircan-Yeni Suraxanı avtomobil yolunun və Sabunçu rayonunda əsaslı şəkildə yenidən qurulan Ramana-Maştağa avtomobil yolunun,

dekabr ayının 26-da Binə qəsəbəsində Əli İsazadə küçəsinin, Xəzər rayonunda Qala-Pirallahı avtomobil yolunun ikinci hissəsinin və Ağ Şəhər”də tikilən 2 km uzunluğunda küçələrin açılış mərasimində iştirak etmişdir.

Ümumilikdə **2016-cı il ərzində nəzərdə tutulan** layihələrin həyata keçirilməsi **2 mln** nəfərə yaxın əhalinin yaşadığı **356 yaşayış** məntəqəsini əhatə edərək, onların rahat avtomobil yollarından istifadə edərək tədarük etdikləri kənd təsərrüfatı məhsullarını (pambıq, barama, tütün və.s) və meyvə-tərəvəzi sürətlə və qısa vaxt ərzində istədikləri ünvanlara çatdırmağa imkan yaradıb.

**Nəqliyyatın hərəkətinin təhlükəsizliyi ilə bağlı həyata keçirilən tədbirlər**

AAYDA-nin (o vaxtkı “Azəravtoyol” ASC) əsas öhdəliklərindən biri də hərəkət iştirakçılarının fasiləsiz və təhlükəsiz hərəkətini təmin etməkdir.

Bu çərçivədə 2016-cı il ərzində **3 248** yol nişanı və məlumatverici lövhə, **11 115** siqnal dirəyi, **3 900** siqnal bayraqları, **29.7 min p.m** əyrixətli tirlər quraşdırılıb və bərpa edilib, **828.8 min m2** həcmində yolların xətlənməsi işləri yerinə yetirilib.

 **Maddi-Texniki bazanın gücləndirilməsi**

2016-cı il ərzində maddi-texniki bazasını gücləndirmək məqsədilə **3 ədəd** buldozer, **1 ədəd** 14 tonluq vərdənə və **10 ədəd** hidravlik çəkic alınıb.

Hesabat dövrü ərzində Almaniya Federativ Respublikasından alınmış **Lintex-3000 markalı**, məhsuldarlığı **240 ton/saat** olan asfalt-beton və emulsiya zavodları quraşdırılaraq istismara verilib.

 **Ekologiya və yaşıllaşdırma**

Avtomobil yollarının təhkim zolağında 2014-2015-ci illərdə 168 129 ədəd, 2016-cı ildə isə 162 237 ədəd, ümumilikdə 550.6 hektar ərazidə 330 366 ədəd müxtəlif növ ağac və kol bitkisi əkilib.